text: Her er gode opskrifter på hjerter i fløde og minestrone
  28 december 2010 kl. 13.06
  
  Når mandemadklubben, der hver mandag mødes på Ceres Centeret i Horsens, laver hjerter i flødesovs og minestrone - så går de efter følgende opskrifter:
  Hjerter i Flødesovs (til 8 personer)
  - 1800g svinehjerter
  - 1 pakke bacon i skiver
  - Olie til stegning
  - Ca.½ liter vand
  - Ca. 3 tsk salt
  - Peber
  - 2½ dl kaffefløde
  - 6 tsk ribsgele
  - Ca. 2 tsk danablue
  - Meljævning
  - Kulør
  Rens hjerterne for blod og sener og skyl dem. Skær hjerterne i tynde strimler.
  Kom hjertestrimlerne op i et dørslag og lad dem dryppe fri for væde.
  Baconskiverne skæres i strimler.
  Del hjerter og baconstrimler i 3-4 portioner og brun hver portion for sig i lidt olie.
  Fyld de brunede hjerter i en gryde. Hæld vand ved hjerterne og tilsæt salt og peber og bring retten i kog. Lad retten småsnurre under låg ved svag varme i ca. 30 - 45 min. eller til hjerterne er møre.
  Tilsæt fløde, ribsgele og madkulør og jævn retten med meljævning. Kom danablu i og smag retten til.
  Kartoffelmos (til 8 personer)
  - 1,5 kg kartofler (skrællede)
  - Ca. 500 g selleri (skrællet)
  - 4-5 dl letmælk
  - Ca. 50 g flydende margarine f.eks. Becel
  Skræl kartofler og selleri og skær dem i mindre stykker. Kog dem i vand uden salt til de er møre. Hæld vandet fra og damp dem helt tørre.
  Mos kartofler og selleri med håndmixeren, til de er godt mosed. Pisk mælken i lidt efter lidt. Tilsæt smørret og pisk mosen let. Smag til med salt.
  Minestrone (4-6 personer)
  - 75-100 g letsaltet flæsk el. bacon
  - 2 løg
  - 2 fed hvidløg
  - 1 gulerod (100 g)
  - 1/4 lille hvidkål (200 g)
  - 1 porre (150 g)
  - 1/4 selleri el. 4-5 stængler bladselleri (150 g)
  - 4-5 flåede tomater (400 g) evt. en ds. grofthakkede
  - 1½-2 l suppe el. bouillon
  - 150 g friske el. frosne grønne bønner
  - 125 g ærter
  - 2 kviste persille
  - 2 kviste basilikum
  - 1 kvist timian
  - Ca. 50 g små pastafigurer el. 1/4 dl løde ris
  - Salt, friskkværnet peber
  Tilbehør: Italiensk brød, friskrevet parmesanost
  Skær flæsk el. bacon i små terneinger.
  Rens grønsagerne. Hak løg og hvidløg.
  Skær gulerod og porre i skiver, selleri i terninger og snit kålen fint.
  Skær tomaterne i både. Bræk bønnerne i mindre stykker.
  Rist flæsket i en stor, tykbundet gryde, til det meste fedt er smeltet af.
  Svits grønsagerne heri - undtagen bønner og ærter. Hæld suppe over de svitsede grønsager.
  Bind persille, basilikum og timian sammen og læg det i gryden.
  Tilsæt salt og peber.
  Kog suppen ved svag varme i ca. 20 min.
  Drys pastafigurer el. løse ris i suppen sammen med bønnerne.
  Kog suppen ca. 15 min. tilsæt ærter og kog videre 3-5 min.
  Fjerne krydderurterne.
  Man kan bruge mange andre grønsager til minestrone - fx savoykål, squash og udblødte kogte hvide el. brune bønner.
  